***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 71-17/2024.

***Jegyzőkönyv***

***Készült***: Pápakovácsi Község Önkormányzat képviselő-testületének 2024. június 21-én 16.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő (3 fő)

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. A személyes gondoskodás körébe tartozó ellátás - szociális étkezés intézményi térítési díjának megállapításáról szóló 7/2021. (V.31.) önkormányzati rendelet módosítása
2. Ingatlancsere a 147 hrsz. és 137 hrsz. között

(meghivó jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása**

1. **A személyes gondoskodás körébe tartozó ellátás - szociális étkezés intézményi térítési díjának megállapításáról szóló 7/2021. (V.31.) önkormányzati rendelet módosítása**

**Előadó: Burghardt Ferenc polgármester**

**Burghardt Ferenc polgármester**  megállapította, hogy az előterjesztést, valamint a rendelet-tervezetet a képviselők a meghívóval kézhez kapták. (jkv. 3. melléklete) Kérte a véleményeket, hozzászólásokat, javasolta a rendelettervezet elfogadását.

Hozzászólás nem volt, a képviselők egyetértettek az előterjesztésben foglaltakkal, rendelet-tervezettel.

A polgármester kérte a képviselőket a szavazásra:

Pápakovácsi Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Pápakovácsi község Önkormányzat Képviselő-testületének 6/2024. (VI.27.) önkormányzati rendelete**

**A személyes gondoskodás körébe tartozó ellátás - szociális étkezés intézményi térítési díjának megállapításáról szóló 7/2021. (V.31.) önkormányzati rendelet módosításáról**

(A rendelet és egységes szerkezete a jegyzőkönyv 4. melléklete)

**2.)** **Ingatlancsere a 147 hrsz. és 137. hrsz között**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben ismertette a napirendet: A Pápakovácsi Fő utca 7. sz. alatti ingatlan (137 hrsz.) tulajdonosa – Lovászi Bence - az alábbi kérelemmel fordult az önkormányzathoz: lakóháza felújítását tervezte, s a kimérés során kiderült, hogy az ingatlan kerítése, illetve előkertjének egy része közterületen van, így a felújítás nem kivitelezhető. Földmérővel felmérették a területet, az önkormányzat tulajdonát képező 147 hrsz-u ingatlan területéből 27,8 m2-t jelenleg a fenti tulajdonos használ (kerítés illetve előkert) Csereszerződéssel rendezhetők a tulajdonviszonyok: Lovászi Bence az előkertből 27 m2 területe átad az önkormányzat részére, cserébe a közterületből 27,8 m2 a tulajdonába kerül. Igy valamennyi építmény a tulajdonos birtokába lévő területre kerül. A csere lebonyolításával kapcsolatos valamennyi költséget Lovászi Bence viseli. Kérte a képviselőket a véleménynyilvánításra.

Hozzászólás nem volt, a képviselők egyetértettek a javaslattal. A polgármester kérte a képviselőket a szavazásra:

Pápakovácsi község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**31/2024. (VI.21.) KT határozat**

Pápakovácsi Község Önkormányzat Képviselő-testülete a Pápakovácsi **147 hrsz**-u (kivett közterületből) **27,8 m2** területet átad Lovászi Bence (sz. Pápa 1992.02.09. a: Hátas Judit) Pápakovácsi Fő utca 7. sz. alatti lakos részére, cserébe Lovászi Bence Pápakovácsi Község Önkormányzata részére a tulajdonát képező **137 hrsz-u**, kivett lakóház, udvar, gazdasági épület művelési ágú ingatlan területéből **27** **m2** területet átad Pápakovácsi Önkormányzat részére.

Az ingatlancserével kapcsolatos költségeket Lovászi Bence viseli.

A képviselő-testület felkéri a polgármestert, hogy a cserét lebonyolítsa, felhatalmazza az eljárással kapcsolatos valamennyi irat aláírására.

**Határidő**: 2024. július 31.

**Felelős:** polgármester

Több napirend, hozzászólás nem volt, a polgármester a képviselő-testület nyilvános ülését 17.00 órakor bezárta, zárt ülésen folytatta a munkát.

***k.m.f.***

Burghardt Ferenc Kissné Szántó Mária

polgármester jegyző